Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Jesaja 61:7 "Häbi ja teotuse asemel
te saate kahekordse osa ja ilutsete selles:
te pärite kahekordselt oma maal, teil on igavene rõõm."
Kui läbisin seda protsessi, kus lasin Jumalal muuta end,
siis võin täitsa ausalt öelda,
et see võib vahel ikka päris traumaatiline ja valus olla.
Kui paljud on kogenud seda?
Ma ei hakkagi valetama, öeldes: "Oo, Jumal lihtsalt muutis mind!"
Jah, ma tahan, et sa ütleks seda,
kuid samas tahan ka, et mõistaksid,
et võib olla päevi, kus tunned, kuidas oled kui põrgutulest läbi käinud
ja keegi ei mõista, mida koged.
Sa isegi ei mõista lõpuni, mida koged.
Oled poolel teel sinna, kuhu tahad jõuda -
tagasi minna ei taha, kuid edasi minna ka ei oska.
Nii et sa lihtsalt istud ja ägad Jumala ees.
Kas keegigi siin mõistab, millest ma räägin?
"Te pärite kahekordselt oma maal, mille olete kaotanud."
Iisraellased olid Egiptuses orjadeks,
mis sümboliseerib meie päästmata staatust
ehk patu orjuses elamist.
Jumal saatis neile päästja - Moosese ja meile Jeesuse,
tuues nad sealt välja, et viia nad sisse tõotatud maale.
Kuid see polnud nii, et otse ahelaist tõotatud maale.
Nad kuulsid tõotatud maast
nii nagu me kuuleme Jumala tõotustest.
Olen kindel, et oled kuulnud Jumala tõotustest,
kuid kui üdini aus oled, võid öelda: "Jah, olen kuulnud Jumala tõotustest,
kuid kui aus olla, siis ma ei ela nende põhjal."
Nii jõudsin ka mina punkti, kus ma küsisin Jumalalt: "Mis viga?"
Iisraellased pääsesid orjusest ja võtsid suuna tõotatud maa poole,
kuid neil kulus 40 aastat, et läbida 11-päevane teekond sinna.
Mispeale Jumal ütles Moosesele: "Olete liialt kauaks siia mäele jäänud."
Seetõttu las ma öelda osadele teist kõige austuse ja lugupidamisega:
osad teist on liiga kauaks ühte tobedasse kohta kinni jäänud.
Oled kulutanud piisavalt oma elust sellele, et tunda süüd selle pärast,
mis eile viltu läks.
Ma ei ütle, et sa ei peaks hoolima sellest, mida eile valesti tegid,
kuid süütunne ei lahenda ka midagi. Jeesus lahendab!
Ja kui hullumeelne see ka poleks,
siis kogu sellest algsest pundist, kes Egiptusest vabaks sai
ja kuhu kuulus tuhandeid inimesi,
vaid kaks meest...
Jah, paljud teekonnal sündinud lapsed pääsesid sinna tõotatud maale,
kuid nendest algsetest tuhandetest
ületasid Jordani vaid kaks - Joosua ja Kaaleb,
jõudes tõotatud maale.
Minu meelest on see otsene näide sellest,
kui paljud kristlased tegelikult sisenevad tõotatud maale,
elades selle kohast elu.
Mida ma selle kohase elu all silmas pean?
Mitte seda, et sul on alati kõik, mida tahad.
Ka mitte rahalist rikkust,
vaid teadmist sellest, kes sa oled Kristuses
ja teadlik olemine väest, mis on sulle kui usklikule kättesaadav.
Räägin millegi sellise tegemisest oma eluga,
mis on tõesti väärt tegemist.
Räägin teiste jõudmisest Jumalariiki tänu sellele, et sina elad ja hingad.
Räägin rõõmust, rahust ja stabiilsusest;
sellest, et su tunded ei valitse ega kontrolli sind pidevalt.
Räägin kellegi mitte vihkamisest seetõttu, et ta on sulle haiget teinud.
Need on need tõelised võidud, mida rohkem vajame.
Me ei vaja rohkem asju.
Jumal kannab hoolt ka asjade eest!
Kui sina otsid Tema riiki, kannab Jumal hoolt ka su asjade eest.
Jumalariik aga seisne asjades, vaid vaimsetes tõdedes.
Maailmas on väga palju rikkaid inimesi,
kes oma sisemuses on tohutult õnnetud.
Kuid üks peamisi asju, mida inimesed pole mõistnud,
on seotud sõnaga "vallutama".
Mida ma maa vallutamise all silmas pean?
Mida Jumal selle all silmas peab?
Sõna "vallutama" tähendab
kohalikelt asukatelt omandi ära võtmist.
Ehk teisisõnu - üks räpane deemon on parkinud end maale,
mis kuulub sulle.
Ja see deemon võib käia läbi...
No näiteks.
Üks asi, millega mul oli probleeme ja millega ma hästi toime ei tulnud,
olid inimesed,
kellel oli sarnane iseloom nagu mu isal.
Mõistad sa, et on teatud inimesi, kelle ees me taandume?
Samas kui tegelikult peaksime kõigiga toime tulema,
järgides Püha Vaimu juhtimist ja tehes seda, mida Jumal meil palub.
Kuid mis vähegi puutus mu isasse või tema sarnastesse inimestesse,
siis see lihtsalt tõmbas mu blokki.
Isegi Dave ütles peale me esimesi abieluaastaid,
et käitun oma isa juuresolekul hoopis kui teine inimene.
Kuid seda seetõttu,
et tundsin hirmu selle tugeva ja manipuleeriva isiksuse ees.
Nii tekkis ka mu elus mudel, kus kas ma ise kontrollisin teisi
või keegi omas kontrolli minu üle.
Selles puudus tasakaal,
kuna mõlemad seisud on kummalised ja äärmuslikud
ning mitte see, mida Jumal tahab.
Kui paljud teist on pidanud tegelema kellegi kontrolliva ja manipuleerivaga
oma elus?
Seega peaksime ütlema:
"Ma küll armastan sind, kuid sa ei saa kontrollida mind."
Kui aga tunneme hirmu, ei suuda me seda ka öelda.
Oletame, et ma olen siin ja ütlen: "Jumal, ma tahan saada vabaks."
Ja siis ma sisenen tõotatud maale,
kus ootab ees täpselt minu isa sarnane inimene,
istudes otse minu maatükil.
Ma võin kas joosta tagasi kõrbesse...
Kuula! Kõik, mille eest põgened, ootab sind ees kusagil mujal.
Ainus väljapääsutee peitub sellest asjast läbi minemises.
Enne, kui Taavet sai kuningaks, pidi ta seisma silmitsi Koljatiga.
Nii et selle asemel, et ära joosta ja vältida sulle ebameeldivaid inimesi,
pead selle vabaduse kogemiseks, mille eest Jeesus suri,
seisma silmitsi selle olukorraga.
Kord ühel päeval palvetades kõnetas Püha Vaim mu südant
ja ütles: "Tahan, et läheksid ning seisaksid silmitsi oma isaga."
Ja lisas siis: "Kuid mitte kohe",
mipeale ma mõtlesin: "Tänu Jumalale!"
"Kuid ma tahan, et see mõte jääks, et see aeg tuleb
ja ma valmistan sind selleks ette."
Ta ei muutnud seda kuidagimoodi kergeks mu jaoks,
sest kui see aeg saabus ja Jumal käskis mul minna...
Ma läksin ja mu isa istus kiiktoolis.
Ma polnud temaga kunagi otse rääkinud sellest,
mida ta mulle oli teinud.
Ema jooksis mööda maja ringi,
olles juba aastaid olnud vaimuhaigla patsient,
kuna varjas kõigi eest seda, mida isa minuga tegi.
Nii et püüdsin ühtpidi ema kaitsta ja samas isaga teema üles võtta.
See oli ikka üks täiega pingeline olukord
ja ma värisesin kui haavaleht.
See, et Jumal käsib sul minna ja teha midagi,
ei tähenda veel seda, et see saab olema kerge.
Kuid ainus viis, kuidas vabaks saada, on suruda läbi
ja teha, mida Jumal tahab, et teeksid, saades sellega ühele poole.
Aamen?
Loodan, et mõistad mind
ja näed kui pilte sellest, millest räägin.
Sest usun, et võin täna öelda küll: "Nõnda ütleb Issand:
tahan, et seisaksid silmitsi selle, selle ja selle asjaga.
Mitte kohe täna, aga sea end igal juhul valmis.
Häälesta end sellele,
nii et kui mõni järgmine olukord tekkib,
pead valima, kas paned jälle jooksu või mitte."
Ma ei räägi ainult raskete inimestega silmitsi seismisest.
Suudad kindlasti kohe praegu mõelda mõnele inimesele,
kelle eest oled plehku pannud.
Seni, kuni selle eest põgened, ei saa sa ka sellest kunagi vabaks.
Saa oma hirmust võitu!
Aamen?
Julgus ei tähenda hirmu puudumist, vaid selle tegemist, mida tead, et pead
samal ajal, kui ikka hirmu tunned.
Kui su elus on hirmu,
siis kirjutasin mõned aastad tagasi raamatu: "Ela julgelt!",
kus räägin hirmudest erinevates eluvaldkondades
ja sellest, kuidas neid võita.
Kui Joosua ja ta rahvas sisenesid tõotatud maale,
siis Piibli põhjal on näha, et enne selle maa vallutamist
pidid nad selle maa sealsetelt asukatelt võõrandama.
Vaatame Joosua 1:2-3
Mooses, mu sulane, on surnud.
Ja nüüd võta kätte, mine üle Jordani, sina ja kogu see rahvas,
maale, mille ma annan neile, Iisraeli lastele!"
Nii et Jumal ütles: "Ma annan selle maa teile."
"Kõik paigad, kuhu teie jalatald astub, annan ma teile,
nagu ma Moosesele olen öelnud."
Ehk Jumal ütleb sõna otseses mõttes: "Siin on see maa!"
Ma ütlen täna: su jaoks on olemas vabadus!
Su jaoks on olemas rõõm!
Su jaoks on olemas rahu, õigsus, vägi ja võit.
Lihtsalt mine ja võta see!
Ma ei räägi siin lihalike tegude tegema hakkamisest,
vaid sellest, kui Püha Vaim annab sulle millestki märku,
nii et sa tead, et see on õige aeg su elus.
Ja mulle meeldib see lause: "Kõik paigad, kuhu teie jalatald astub."
Olen olnud jumalariigitöös 40 aastat ja teen ikka veel oma samme.
Ja tegelikult pole see üldse nii hull,
kui sa mõistad, et see on osa plaanist.
Aamen?
Nii et sa vallutad selle maa samm sammu haaval.
1 Joh. 3:8 "Selleks ongi Jumala Poeg saanud avalikuks,
et ta tühistaks kuradi teod."
Nii et kui Jumala Poeg tuleb meisse elama,
peame jätkama ka tööd, mida Tema alustas,
olles igapäevaselt valmis Saatanat paika panema.
1 Peetruse 5:8 "Teie süüdistaja, kurat,
käib ringi nagu möirgav lõvi, otsides, keda neelata."
Sa ei pea Saatanaga pidevalt võitlema.
Jah, sa oled küll sõjas, kuid ei pea temaga pidevalt sõdima.
Pead lihtsalt teadma tõde.
Sest kui tead tõde ja ka tegutsed selle põhjal,
siis tõde teeb sind vabaks.
Kui tead tõde ja tegutsed selle põhjal, siis tõde teeb sind vabaks.
Nii et me oleme taastamise protsessis.
Jumal on kaasas nii meie taastamise, meeleparanduse kui uuendamisega,
mis kõik tähendavad algse seisu juurde tagasi pöördumist.
Meeleparandus on üks huvitav sõna,
mis on kui seotud katusekorteritega,
mis on hoonete kõige kõrgemal asuvad paigad.
Nii et, kui parandame meelt,
jõuame tagasi kõige kõrgemasse paika Jumalas.
Aamen?
Mõtlesin selle taastamisprotsessi peale
ja vahel mulle lihtsalt meeldib tuua häid näiteid.
Kui mõtled kellegi peale,
kes taastab kulunud ja korralikult päevi näinud mööblit...
Kui ma astusin suhtesse Jumalaga,
siis ma tundsingi end kui kulunud, päevi näinud
ja ära kasutatud mööblitükina.
"Oo Jumal, taasta mind!"
Kui ma viiks oma päevi näinud riidekapi
mööbli restaureerimise paika,
siis kuidas see protsess välja näeks?
Kui oled eales mõnd mööblitükki restaureerinud,
siis tead täpselt, millest räägin.
Esimene asi, mida tehakse, on paljaks koorimine.
Nad hakkavad koorima maha kõiki vanu kihte,
mida vanal mööblil võib olla palju.
Erinevaid värvi -ja lakikihte.
Ma ei tea, kuidas on sinuga
ja võib-olla tegeleb Jumal sinuga teisel moel,
kuid las ma öelda sulle midagi:
mind on ikka paljudest asjadest paljaks kooritud.
Sa küsid: "Mis mõttes? Kõlab kuidagi vägivaldsena!"
Tea üht - Jumal on hea
ja Ta ei tee kunagi midagi sellist, mis poleks hea me jaoks.
Las ma tuua ühe näite.
Mul paluti kord ühest kogudusest lahkuda,
kuna mind peeti liiga radikaalseks.
See oli valus!
Mind kooriti paljaks mu kogudusest, sõpradest ja seltsielust.
Samas aga polnud mul ka nii palju oidu, et lahkuda.
Halloo?
Nii et Jumal korraldas nii, et mind vallandati.
Sest see polnud koht, kus Ta tahtis, et ma oleks.
Kui Jumal mind neist inimestest "paljaks kooris",
pöördusid nad kõik minu vastu.
See oli ühtaegu nii kummaline ja rumal,
et ma ei suuda isegi kirjeldada, mis juhtus.
See oli täiesti hullumeelne!
Nad hakkasid mind taga rääkima ja laimama;
üks teine naine tahtis minu õpetaja kohta ja...
See kõik oli lihtsalt...
Sain kõvasti haiget ja tundsin end nii üksikuna
ja nii hüljatuna.
Ma lihtsalt ei saanud aru, mis toimub?
Käisin 3 aastat suu ammuli ringi,
mõeldes, mis juhtus?
Tundsin end üksikuna. Nii üksikuna.
Kuid tead, mis?
Olin teinud sammu juba teise kohta,
mistõttu mu teenistus muutus pisut laiemaks ja suuremaks.
Jumal ei tahtnud,
et sel hetkel võiks keegi või miski muu avaldada mõju mu elus
peale Tema enda.
Võiksin jagada taolisi lugusid nii et vähe pole,
kuid kui näeksid neid asju õigesti, võiksid ka paluda:
"Jumal, koori mind paljaks kõigest, mis pole hea mu jaoks.
Kõigest, mis takistab Sinu kuningriigi tööd.
Vahet pole, kui kõvasti ma ka ei karjuks
või kui kõvasti jalgu ei trambiks
ja isegi, kui peaksid mind oma altarile kinni siduma -
tee siiski seda, mida mu elus tegema pead."
Võib-olla sa kaotad töö, mida pidasid kõige-kõigeks.
"Mu tuleviku pension on kindel, uksel ilutseb minu nimi,
ma saan parema positsiooni."
Korraga aga lastakse sind lahti ja sa oled kõigi peale pahane.
Kuid nii palju siis paljaks koorimisest.
Oled kindlasti rõõmus, et selle teemaga on ühelpool.
Kuidas aga on lood lihvimisega?
On su elus olnud mõnda inimest, kelle kohta oled öelnud:
"Ta isiksus täiega lihvib mind!"
Jumal kasutab taolisi inimesi kui liivapaberit su elus,
sest sa oled tahumatu teemant, kelle nurgad vajavad maha lihvimist,
nii et esile võiks tulla parim.
Armas aeg! Ma pole enam see, kes ma olin 40 aastat tagasi
ja Dave'l on eeldavasti tunne,
et ta on selle 40 aasta jooksul olnud abielus 20-ne erineva naisega.
Iga mõne nädala tagant uus versioon.
Dave'ga oli kõik OK, aga Jumal asus minu kallal toimetama
Jumal muudab meid samm sammu haaval,
viies meid aust ausse.
Seetõttu ära ole pahane enda peale,
kui pole omadega veel kohale jõudnud.
Ole lihtsalt õnnelik, et Jumal pole sinu osas alla andnud
ja sa oled ikka veel läbimas üht protsessi.
Aamen?
Osade te eludes on just praegu selliseid inimesi,
kes on kui liivapaberiks te jaoks.
Kuid las ma öelda sulle: kui temast eemale hoiad,
kohtad järgmise nurga peal kahte temasugust.
Kui Jumal tahab teha oma tööd, siis anna parem heaga alla,
sest sa ei pääse sellest nagunii.
Peale paljaks koorimist ja liivapaberiga lihvimist
tuleb esile uus, värske pinnas,
kuid sellele järgneb pitseerimine.
Mulle meeldib Efeslastele 1:13, kus on öeldud:
"Olete kinnitatud tõotatud Püha Vaimu pitseriga."
Aamen?
Nii et kogu see uus ja värske loodu, kes me oleme,
saab üleni Püha Vaimu poolt pitseeritud.
Seejärel järgneb peitsimine ja siis poleerimine.
Sa ütled: "Olen 40 aastat elanud koos Jumalaga,
aga läbin ikka veel osasid neid protsesse."
Tead? Vahet pole, kui vana see mööblitükk ka poleks -
vahel see muutub lihtsalt tolmuseks ja seda peab poleerima.
Ma ise kogen, kuidas Jumal poleerib mind jätkuvalt
teatud valdkondades.
Tõuseb su elus vahel esile asju,
mille osas arvasid, et oled nendega juba ammu ühelpool?
Galaatlaste 5:1
"Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Miks see juhtub?
Nii nagu mööblitükil on mitu kihti, mis vajavad taastamist,
nõnda on ka meie elu erinevate kihtide all erinevaid asju.
Püha Vaim aga teab just õiget aega, mil viia meid teatud punkti,
kus kogeme kergendust ja saame öelda: "Hakkama sain!"
"Aitäh, Jumal! Sa oled nii hea!"
Kuid siis korraga ärkad ühel hommikul ja sa ei saa aru, mis on toimunud?
Su peas keerlevad kõikvõimalikud negatiivsed mõtted.
Alles eile jagasid õppetunde, kuidas teisi mitte hukka mõista
ja täna hommikul tunned kõigi suhtes: "Sa pole selline ega tollene!"
On ju nii?
Ja Saatan muidugi tahab siis, et peaksid end tagasilangenuks,
et arvaksid, et oled avanud ukse talle ja pole ehk üldse päästetudki.
"Mis mul küll viga on? Mis mul küll iga on?"
Kuid me peame mõistma, et me oleme rünnaku all
ja kusagil me elus on siiski veel mõni koht,
kust vaenlane saab sisse tulla.
Kuid Jumal korraldab sellegi kõik, kui vaid jääme kindlaks
ega kaota oma usku Jumalasse.
"Ma küll ei mõista, mis toimub, kui tahan, et Su tahe sünniks mu elus,
mistõttu ootan, et kannaksid hoolt selle eest."
Aamen?
Järgi Püha Vaimu juhtimist,
sest Ta ei juhi sind kunagi valesse kohta.
Ta juhib sind täiuse, terviklikkuse ja taastamise sisse.
Usun, et hingevaenlane on meilt kõigilt midagi röövinud.
Osadelt rõõmu ja rahu, teistelt midagi muud.
Kuid hea uudis on see, et läbi Jumala Sõna ja Jumala abiga
võime me siiski saada tagasi kõik selle mille Saatan on meilt röövinud.
Täna pakume sulle 4 CD'd teemal: "Kuidas muutustega toime tulla?"
Muutused on osade jaoks raskemad kui teiste jaoks,
kuid me kõik peame nendega tegelema.
Ütleme ikka: "Üks, mis on elus kindel, on muutus."
Suhted muutuvad, me ihud muutuvad,
rahalised seisud muutuvad.
Kõik on pidevas muutumises, mistõttu peame nendega toime tulema
jäädes samas rahulikuks ja stabiilseks
minnes eluga edasi ja nautides seda.
Tahan siiralt julgustada sind tellima endale selle komplekti.
Pole parimat kohta, kuhu investeerida, kui Jumala Sõnasse.
See on absoluutselt kõige võimsam asi,
mis on meile kättesaadav
ja see muudab me elusid kõige täiega.
Jää veel meiega,
sest jagan hetke pärast veel midagi väga olulist.
Elu on täis muutusi,
kuid kui õpime usaldama Jumalat ja laseme Pühal Vaimul teha oma töö
keset neid muutusi,
kogeme rõõmu Tema muutmistest oma elus.
Õpi, kuidas muudetud elule eelnevad muudetud meeled,
tellides endale 4 CD'd teemal "Kuidas muutustega toime tulla?"
Püha Vaim tuleb, et teha sinuga su elus koostööd;
et aidata sinus peituval tulla esile
ja tuua esile muudatusi ning taastamist.
Püha Vaim on ainus, kes teab seda kõige õigemat aega
ja kõige õigemat viisi, kuidas midagi teha.
Ta on ülim ja parim nõuandja.
Telli endale see materjal juba täna, kasutades ekraanil olevat infot.
Olen pühendunud sellelele,
et jagada sinuga regulaarselt Jumala Sõna,
kuna tean, kui väga see võib muuta su elu.
Mina aga vajaksin, et pühendaksid end meie partneriks,
aidates meil toota neid saateid
ja jagada nii Kristuse sõna kui armastust
üle kogu maailma.
Võime toita näljaseid, pakkuda puhast vett ja medabi.
Tuhat tänu sulle, kui juba oled me partner!
Hindame seda väga ja loodame, et jätkad samas vaimus.
Kui sa aga pole veel me partner,
siis võta meiega ühendust, et saada rohkem infot selle kohta.
Kui mõistad tõeliselt, kui oluline su osa on,
oled kindlasti ka innukas meiega kampa lööma.
Nii et tänud kaalumast võimalust hakata meie teenistuse partneriks.
Ole õnnistatud!
Mu mõtted rikkusid mu päeva enne kui see veel alatagi jõudis.
Pidev võitlus.
Siis kuulsin meelte ühendusest.
Mu meeled, sõnad, tujud ja suhtumised on omavahel seotud.
Mõtted mõjutavad mu arusaama elust,
maailma minu ümber,
minu tervist ja suhet Jumalaga.
Mul on nüüd praktiline abimees, et mõelda teisiti.
Kuidas mõelda, kui miski närvi ajab.
See on muutnud kõik.
Uus raamat Joyce'lt - "Meelte ühendused".
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele